Despescu (MAI): Ciolacu a cerut o soluție ca șoferii testați să primească înapoi permisul dacă analizele nu sunt gata în 72 de ore
O săptămână. Atât a durat lupta Guvernului cu șoferii prinși la volan după ce au consumat droguri. Legea care îi lăsa fără permis pe cei care refuzau drugtestul a fost publicată în Monitorul Oficial sâmbăta trecută. De atunci și până acum, aproape 200.000 de oameni au semnat o petiție în care cer anularea legii. Astăzi, Executivul a cedat.  Premierul Marcel Ciolacu a cerut luni un act normativ prin care șoferilor al căror permis a fost reținut după testare să îl primească înapoi dacă nu primesc rezultatele în 72 de ore, a declarat la Digi24 secretarul de stat în MAI Bogdan Despescu. Dacă rezultatul vine după 72 de ore și e pozitiv, se face dosar penal pentru conducere sub influența substanțelor interzise.